2022 12 19
LT
Europos Sąjungos oficialusis leidinys
L 323/7
Komisijos paskelbto skaitmeninės ekonomikos ir visuomenės indekso (DESI) 2021 m. duomenimis, Sąjungos įmonėms, visų pirma mažosioms ir vidutinėms įmonėms (MVĮ), dar prieš COVID-19 pandemiją buvo sunku rasti pakankamai informacinių ir ryšių technologijų (IRT) specialistų.
Todėl skaitmeniniu mokymu ir švietimu turėtų būti remiami visi veiksmai, kuriais siekiama užtikrinti, kad darbo jėga turėtų dabartinių ir būsimų būtinų įgūdžių, kuriais būtų remiamas visų atitinkamų suinteresuotųjų subjektų sutelkimas ir paskatos kuo labiau padidinti investicijų į esamų įgūdžių tobulinimą (įgūdžių tobulinimą) ir mokymą naujų įgūdžių srityje (perkvalifikavimą), taip pat aktyvių gyventojų mokymąsi visą gyvenimą poveikį, siekiant užtikrinti, kad būtų visapusiškai pasinaudota pramonės ir paslaugų skaitmeninimo teikiamomis galimybėmis.
Taip pat turėtų būti skatinamas darbdavių teikiamas neformalusis skaitmeninis mokymas, kurio forma yra patirtinis mokymasis.
Švietimas ir mokymas taip pat suteiks konkrečių karjeros paskatų siekiant panaikinti galimybių ir požiūrio skirtumus tarp vyrų ir moterų;
(13)
tvari skaitmeninė infrastruktūra, skirta junglumui, mikroelektronika ir gebėjimas tvarkyti didžiuosius duomenis yra kritiniai įgalinantys veiksniai siekiant pasinaudoti skaitmeninimo teikiama nauda, tolesniam technologijų plėtojimui ir Sąjungos skaitmeninei lyderystei.
Kaip teigiama 2021 m. birželio 30 d.
Komisijos komunikate „Ilgalaikė ES kaimo vietovių vizija: stipresnės, sujungtos, atsparios ir klestinčios kaimo vietovės iki 2040 m.“, visoje Sąjungoje reikia patikimo, greito ir saugaus ryšio visiems ir visur, įskaitant kaimo ir atokias vietoves, pavyzdžiui, salas ir kalnuotus bei retai apgyvendintus regionus, taip pat atokiausius regionus.
Visuomenės poreikiai, apimantys nusiuntimo ir parsisiuntimo pralaidumą, nuolat auga.
Iki 2030 m. gigabitinės spartos tinklais turėtų galėti naudotis visi, kuriems reikia arba kurie pageidauja tokio pajėgumo.
Visi Sąjungos galutiniai naudotojai turėtų turėti galimybę naudotis gigabitinėmis paslaugomis, teikiamomis tinklais fiksuotoje vietoje iki tinklo galinio taško.
Be to, visose gyvenamose vietovėse turėtų būti sukurtas naujos kartos belaidis didelės spartos tinklas, kurio veikimo charakteristikos prilygtų bent 5G.
Visi rinkos dalyviai, gaunantys naudos iš skaitmeninės transformacijos, turėtų prisiimti savo socialinę atsakomybę ir sąžiningai bei proporcingai prisidėti prie viešųjų gėrybių, paslaugų ir infrastruktūros visų piliečių Sąjungoje labui;
(14)
Europos Parlamento ir Tarybos direktyvoje (ES) 2018/1972 (12) numatytas technologinis neutralumas yra principas, kuriuo turėtų būti vadovaujamasi vykdant Sąjungos ir nacionalinę skaitmeninio ryšio politiką, susijusią su didžiausio našumo, atsparumo, saugumo ir tvarumo infrastruktūra, kad būtų naudojamasi gerove.
Todėl visoms technologijoms ir perdavimo sistemoms, galinčioms padėti užtikrinti gigabitinį junglumą, įskaitant dabartinę ir būsimą šviesolaidinės, palydovinės, 5G ar kitos būsimos ekosistemos ir naujos kartos belaidžio ryšio tinklo pažangą, turėtų būti taikomos vienodos sąlygos, kai jų tinklo veikimo charakteristikos yra lygiavertės;
(15)
puslaidininkiai yra būtini daugumoje pagrindinių strateginių vertės grandinių, o ateityje, tikėtina, bus dar paklausesni nei dabar, ypač inovatyviausiose technologijų srityse.
Būdami labai svarbūs skaitmeninei ekonomikai, puslaidininkiai taip pat yra kritiniai perėjimą prie darnesnio vystymosi įgalinantys veiksniai, tokiu būdu taip pat padedantys siekti Europos žaliojo kurso tikslų.
Tokiais mažai energijos vartojančiais puslaidininkiais taip pat prisidedama prie to, kad Sąjunga taptų lydere tvarių skaitmeninių technologijų srityje.
Siekiama didinti puslaidininkių vertės grandinės ir puslaidininkių gamybos pajėgumų (įskaitant medžiagas, įrangą, projektavimą, gamybą, perdirbimą ir pakavimą) atsparumą, inter alia, kuriant didelio masto novatorišką infrastruktūrą pagal Sąjungos teisėje nustatytus aplinkos tvarumo reikalavimus.
Pavyzdžiui, kvantiniai pajėgumai ir mažos galios puslaidininkiai yra esminiai įgalinantys veiksniai siekiant užtikrinti labai saugių tinklo paribio mazgų, kurie užtikrina mažos delsos prieigą prie duomenų paslaugų neatsižvelgiant į naudotojo vietą, neutralų poveikį klimatui;
(16)
esamos ir būsimos technologijos bus ne tik įgalinantys veiksniai, bet ir naujų produktų, naujų gamybos procesų ir naujų verslo modelių, grindžiamų sąžiningu ir saugiu dalijimusi duomenimis duomenų ekonomikoje, pagrindas, kartu užtikrinant veiksmingą privatumo ir asmens duomenų apsaugą.
Įmonių transformacija priklauso nuo jų gebėjimo naujas skaitmenines technologijas diegti sparčiai ir visapusiškai, įskaitant pramonės ir paslaugų ekosistemas, su kuriomis susijusi pažanga šiuo metu atsilieka.
Ta transformacija yra ypač svarbi MVĮ, kurios ir toliau susiduria su iššūkiais įsisavindamos skaitmeninius sprendimus;
(12) 2018 m. gruodžio 11 d. Europos Parlamento ir Tarybos direktyva (ES) 2018/1972, kuria nustatomas Europos elektroninių ryšių kodeksas (OL L 321, 2018 12 17, p. 36).